Italiano: Aspettare il Re

Ma come si fa ad abitare in una casa simile, con un ballatoio pieno di cianfrusaglie, di stracci, di cani e gatti, di panni stesi, mutande e calzini appesi ad asciugare, che non ci si può muovere; ma come si fa, con la gente che fa da mangiare, che parla dei fatti suoi, che litiga, come se nessuno li ascoltasse. Dicono: perché gli appartamenti sono piccoli, non c’è posto per fare niente e bisogna andare fuori, sul ballatoio. Ma vi sembra una ragione? Ma andatevene, cambiate casa. Andatevene, se qui non c’è posto: niente, non la vogliono capire. Ci diventeremo vecchi e malati, in questo posto, ci faremo i funghi, in questa penombra, nel puzzo di cavoli della scala, e la popò dei bambini piccoli che piangono sempre. C’è quel vecchio, ormai fuori di testa,  che aspetta seduto sul pianerottolo che passi il Re.; ma quale Re, gli dico. Il Re non l’abbiamo più da tanto. “E come, altroché se ce l’abbiamo – dice – E un bel giorno passerà di qui; i Re sono sempre in giro e di qui dovrà passare. I Re non se ne vanno mai, te lo fanno credere, forse, ma non se ne vanno; stanno lì nell’ombra, ti aspettano dietro una porta, in un armadio, al buio, mentre le stelle trascorrono lente nel cielo, se ne stanno su di una panchina del viale. Poi, quando meno ci pensi, vengono fuori e tutti gli battono le mani, suonano le trombe, passano le majorettes in parata. E tu resti lì come uno scemo, preso alla sprovvista, e non sai che dire. Quando ero bambino, aspettavamo che passasse da via Garibaldi, e lo abbiamo aspettato tanto, così tanto, ma non è passato; ci dissero che aveva cambiato strada all’ultimo momento. Io aspettavo lì con un mazzo di fiori in mano, ma lui non è passato. Ma i Re non dimenticano, non dimenticano mai niente: io so che lui ricorda di avere con me quest’obbligazione e un bel giorno verrà, passerà di qui, e io potrò dargli il suo mazzetto di fiori, che non ho potuto dargli tanti anni fa.”

Ligure: Aspëtâ o Re

Ma comme se fa à stâ inte unna cà de coscì, con un ballou pin de ravatti, de strasse, de chen e de gatti, de röba desteisa, miande e scappin missi à sciugâ, che no se peu mesciâseghe; ma comme se fa, co-e gente ch’a se fa da mangiâ, ch’a raxoña di fæti seu, ch’a rattella, comme se nisciun no î stesse à sentî. Dixe: perché i sciti son piccinetti, no gh’é de pòsto pe fâ ninte e beseugna anâ de feua, in sciô ballou. Ma a ve ô pâ unna raxon? Ma anævene, cangiæ de cà. Ch’anæ via, se chì no gh’é de pòsto: ninte, no â veuan accapî. Ghe vegniemo vegi e maròtti, inte sto pòsto, ghe faiemo i fonzi, inte sta meza luxe, inta spussa de cöi da scâ, e a caccà di figgeu piccin che cianze à tutt’oe. Gh’é quello vegio, omai feua de cascia, ch’o l’aspeta assettou in sciô ballou, ch’o passe o Re; ma quæ Re, ghe diggo. O Re no ghe l’emmo ciù da pe coscì. “E fòscia, atroché se ghe l’emmo – o dixe – E un bello giorno o passià de de chì; i Re gian delongo, e pe de chì o ghe dovià passâ. I Re no van mai via, te ô fan credde, magara, ma no se ne van; stan lì inte l’ombra, t’aspetan de derê à unna pòrta, inte un armäio, a-o scuo, tanto che e stelle passan cian cianin pe-o çê, se en stan in sce unna banchiña de l’allea. Dapeu, quande meno ti ghe pensi, sciòrtan feua e tutti ghe ciòccan de moen, seunnan e trombe, passa e majorettes in paradda. E ti ti gh’arresti lì comme un scemmo, piggiou a-a cheita, che no ti sæ cöse dî. Quande figgeu, aspëtavimo ch’o passesse da via Garibaldi, e l’emmo aspëtou mai tanto, mai tanto, ma o no l’é passou; n’an dito ch’o l’aiva cangiou de stradda à l’urtimo momento. Mi aspëtava lì con un masso de scioe in man, ma lê o no l’é passou. Ma i Re no s’ascòrdan, no s’ascòrdan mai ninte: mi ô sò che lê o sa ch’o l’à con mi st’eubrigaçion e un bello giorno o vegnià, o passià de de chì, e mi porriò dâghe o seu massetto de scioe, che no gh’ò posciuo dâghelo tanti anni fa.”